पाएं अपने शहर की ताज़ा ख़बरें और फ्री ई-पेपरडाउनलोड करें
भितहा थाना के रेड़हा गांव में सौ रुपए के लिए हफीज मियां की हत्या कर दिए जाने का मामला प्रकाश में आया है। मृतक हफीज मियां के पुत्र इमरान हाशमी ने भितहा थाना में आवेदन देकर 10 लोगों पर हत्या की प्राथमिकी दर्ज कराई है। आवेदन में लिखा है कि अपने पड़ोसी नियाज अंसारी के पुत्र कूदन उर्फ नसरुल्लाह से सौ रुपये उधार लिए थे। उधार पैसा मांगने के लिए कूदन ने इमरान हाशमी से कहा तभी इमरान हाशमी ने लॉकडाउन की बात कहकर दो दिन के बाद पैसा देने के लिए टाल दिया।
पैसा को लेकर कूदन उर्फ नजरुलाह, नसरुल्लाह अंसारी, गोलरी खातून, नियाज अंसारी के पत्नी, हमीदुल्लाह अंसारी की पत्नी, नशिरा खातून, सरफराज अहमद, जुबैदा खातून, जैनब खातून, रुहेली अंसारी की पत्नी सभी लोग मिलकर मारपीट करने लगे। बीच बचाव के लिए आए हफीज 60 वर्ष को मारपीट अधमरा कर दिया। जिससे घटनास्थल पर ही उनकी मौत हो गई। भितहा थानाध्यक्ष मनोरंजन कुमार चौधरी ने बताया गुरुवार की देर शाम में सौ रुपये के लेनदेन में हत्या हुई है। मृतक के पुत्र ने 10 को नामजद करते हुए प्राथमिकी कराई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn